**Ana Fabiola López**, nada en Fuengirola (provincia de Málaga) en 1987, é unha cantautora andaluza, máis coñecida como **Anni B Sweet**. Escribe as súas letras principalmente en inglés (estudou nun colexio británico) e o seu estilo, suave e melancólico, bebe de influencias da música acústica, o folk e o pop indie. Forma parte da corrente de cantautoras folk que se deu en España entre 2008 e 2009 canda a Russian Red, Alondra Bentley, La Bien Querida ou Zahara.

Traxectoria
-----------

Comezou a compoñer cancións con nove anos. Empezou a estudar Arqutectura en Madrid, e en 2008 comezou a dar concertos en pequenos clubs da capital. Gravou a súa primeira maqueta con Javier Doria (The Melocotons) e Brian Hunt, e conseguiu gañar o concurso de maquetas da revista *Mondosonoro*.

Fichou polo selo Subterfuge Records e comezou a realizar concertos por toda España. O 28 de abril de 2009 editou o seu primeiro disco, *Start, Restart, Undo*. O 10 de decembro de 2009 publicouse unha edición especial do disco, cunha versión da canción "Take on me" do grupo "A-ha", utilizada nun anuncio de McDonalds en España.

Tocou en festivais como o Festival Internacional de Benicàssim, SOS '10 ou o Contempopránea, e en países como Francia, Arxentina ou Inglaterra. O 3 de xaneiro de 2011 publicouse o seu disco en Francia, e o 12 dese mes comezou a tocar por Europa no Eurosonic Festival dos Países Baixos, e posteriormente visitou lugares como México, Alemaña, Suíza e o Xapón.

O 24 de abril de 2012 editouse *Oh, Monsters!*, do que xa tocara algúns temas en directo. O 19 de marzo de 2013 publicouse o EP *Ridiculous Games*, que incluía unha versión de "Religión" de Lori Meyers. *Chasing Illusions*, o seu terceiro álbum de estudio, editouse o 13 de marzo de 2015.

Discografía
-----------

Anni B Sweet no Centro Cultural Carril del Conde, Madrid.
### Álbums de estudio

* *Start, Restart, Undo* (Subterfuge, 28/04/2009)
* *Oh, Monsters!* (Subterfuge, 24/04/2012)
* *Chasing Illusions* (Subterfuge, 13/03/2015)
* *Universo por estrenar* (2019)

### EPs

* *Ridiculous Games* (2013)

### Colaboracións

* "2 Monkeys" (Nelue)
* "Poli" (Zoé)
* "All of the moments" (Nelue)
* "Save It For The Moonlight" (Cesar&Parker)
* "Se dejaba llevar" (Sidonie)
* "No puedo vivir sin ti" (Coque Malla)
* "Y ver llover" (Delacruz)
* "Déjame" (Los Secretos)

Notas
-----

1. ↑  Angèle Leciel (29 de setembro de 2009). "Alondra Bentley / Ashfield Avenue". Jenesaispop. Consultado o 29 de setembro de 2009.
2. ↑  "Debate sobre el Estado de la Nación Pop". Jenesaispop. 13 de maio de 2009. Consultado o 5 de outubro de 2009.
3. ↑  Nacho Ruiz (3 de abril de 2009). "Una cantautora en su vida". El Mundo. Consultado o 6 de outubro de 2009.
4. ↑  Joan Vich Montaner (6 de abril de 2009). "El milagro de Lourdes". Público. Arquivado dende o orixinal o 9 de abril de 2009. Consultado o 6 de octubre de 2009. "En su programa, ‘Disco Grande’, eligieron mi primera maqueta entre las mejores de 2006".
5. ↑  Pilar Sanz (13 de xaneiro de 2009). "Alondra Bentley: buenos tiempos para el folk". 20 minutos. Consultado o 8 de outubro de 2009.
6. ↑  Lino Portela (28 de decembro de 2009). "Jóvenes, listos y taquilleros". El País. Consultado o 28 de decembro de 2009.

|  |  |
| --- | --- |
| Control de autoridades | 
* Wd: Q203072
* WorldCat
* VIAF: 169294066
* AllMusic: mn0002453883
* BNE: XX4962388
* BNF: 165197810
* Discogs: 1790726
* Europeana: ID
* ISNI: 0000 0001 2036 3392
* MusicBrainz: ID
* Songkick: 2438136

 |